25/04/2014 | Administración LocalMunicipal
Outes
Anuncio modificación prezo SAF

A Xunta de Goberno Local, na sesión do 31 de marzo do 2014, trala correspondente deliberación e por unanimidade, adoptou o seguinte acordo: O Servizo de Inspección de Servizos Comunitarios da Consellería de Traballo e Benestar solicita por medio de escrito do 28.02.2014 que se introduzan determinadas rectificacións no texto da antedita ordenanza para axustala literalmente ao modelo elaborado pola Xunta de Galicia. Á vista do anterior, a Xunta de Goberno Local, trala correspondente deliberación e por unanimidade, por delegación do Pleno da Corporación (acordo do 29.08.2013 -BOP nº 171, do 9.09.2013), acorda modificar o texto da ordenanza reguladora do prezo público do servizo de axuda no fogar que fora aprobado na sesión do 16.12.2013, que queda como segue: Consonte os artigos 41 a 47 e 127 da Lei reguladora das facendas locais (Rdlex.2/2004, de 5 de marzo), o Concello de Outes establece o prezo público pola prestación do servizo de axuda no fogar. O prezo público constitúe unha contraprestación pecuniaria que será aboada polos usuarios do servizo de axuda no fogar do Concello de Outes de acordo co Regulamento do citado servizo. Están obrigadas ao pagamento do prezo público os usuarios do servizo de axuda no fogar prestado polo Concello de Outes. No caso de que esas persoas carezan de capacidade civil, a obrigación recaerá sobre quen teña a súa representación legal.1. Nos artigos seguintes establécense os criterios para determinar a contía do prezo público.2. Para as persoas que accedan ao servizo a través do sistema de dependencia, o prezo público resulta de aplicar á capacidade económica do usuario a porcentaxe establecida para cada grao de dependencia e en función da intensidade asignada, segundo os artigos 60 e 61 do Decreto da Xunta de Galicia 99/2012, do 16 de marzo, modificado polo Decreto 149/2013, do 5 de setembro. Neste caso o custo do servizo non se terá en conta para calcular a contía do copago senón só para comprobar que non se supera o límite do 90% establecido no artigo 61 máis arriba citado.3. Para as persoas que accedan ao servizo a través do sistema de libre concorrencia, o prezo público resulta de aplicar ao prezo/hora de custo do servizo, segundo a súa capacidade económica, a porcentaxe establecida para ese caso nesta ordenanza no marco dos artigos 60 e 62 do Decreto da Xunta de Galicia 99/2012, do 16 de marzo, modificado polo Decreto 149/2013, do 5 de setembro. O prezo/hora de custo do servizo é o de 12,00 €. 1. A capacidade económica destes usuarios, os valorados con dereito recoñecido de atención ao servizo de axuda no fogar, calcúlase consonte as normas do Decreto da Xunta de Galicia 149/2013, do 15 de setembro (capítulo II do título III), que define a carteira de servizos sociais para a promoción da autonomía persoal e a atención ás persoas en situación de dependencia e determina o sistema de participación dos usuarios no financiamento do seu custo. E con suxeición ás normas aplicables á materia, vixentes en cada momento, aprobadas polo órgano competente en materia de servizos sociais da Xunta de Galicia.2. O resultado do cálculo da capacidade económica das anteditas persoas constará na resolución do plan individualizado de atención que se desenvolva en cada caso, de conformidade co artigo 38 do Decreto da Xunta de Galicia 15/2010, do 4 de febreiro, que regula o procedemento para recoñecer a situación de dependencia e o dereito ás prestacións do sistema para a autonomía e a atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Para os efectos do servizo de axuda no fogar prestado a persoas ou unidades de convivencia distintas ás referidas no artigo anterior, o cálculo da capacidade económica realízase con suxeición aos seguintes criterios: 1) Compútase a renda de todas as persoas integrantes da unidade de convivencia e considérase como renda a suma de calquera ingreso ao que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2) Tamén se computa o patrimonio neto de todas as persoas integrantes da unidade de convivencia. Enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración da Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que minguen o seu valor, así como das débedas e obrigas persoais das que se responda. Son aplicables as exencións que prevé a Lei 19/1991, do 6 de xuño, do imposto sobre o patrimonio, respecto da vivenda habitual e doutros bens e dereitos.3) A capacidade económica resulta da suma de todas as rendas computables, incrementada co 5% do patrimonio neto en cómputo anual, e esa cifra divídese polo número de persoas que conviven no fogar.1. Se a capacidade económica do usuario é igual ou inferior ao indicador público de rendas para efectos múltiples (IPREM), quedará exento da obriga de participar no custo do servizo.2. Nos demais casos, aplícase a seguinte táboa, que expresa o copagamento en termos de porcentaxes en función da capacidade económica do usuario e da intensidade do servizo asignado: 3. Se por renuncia parcial expresa do usuario ao seu dereito de atención co número de horas expresadas no PIA ou por compatibilizar o SAF con outro servizo ou prestación do catálogo, as horas reais prestadas de servizo de axuda no fogar fosen inferiores ás expresadas nas columnas da táboa anterior para o grao e nivel correspondente, as cantidades minguarán proporcionalmente á diminución das horas efectivas de servizo.4. En ningún caso o importe da participación en concepto de copagamento poderá superar o 90% do custo do servizo determinado en termos de prezo/hora de acordo coa disposición derradeira primeira do Decreto da Xunta de Galicia 149/2013, do 5 de setembro.5. No caso das atencións e servizos complementarios do nivel básico do servizo de axuda no fogar prestados ás persoas dependentes valoradas con dereito de atención recoñecido, para os efectos de facer efectiva a obrigación de participar no custo do servizo aplicarase a seguinte táboa, na que se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 1. Nos casos de servizo de axuda no fogar en réxime de libre concorrencia para as persoas ás que non se lles recoñeceu a situación de dependencia ou que non teñan dereito de acceso efectivo ao catálogo de servizos de atención á dependencia consonte o calendario de implantación da Lei 39/2006, do 14 de dicembro, de promoción da autonomía persoal e atención ás persoas en situación de dependencia, aplícase a seguinte táboa que regula unha progresiva participación económica no custo do servizo en base á capacidade económica determinada de acordo co artigo 6 anterior.2. Pódense recoñecer excepcións aos criterios xerais cando o servizo de axuda no fogar teña a súa orixen nunha problemática de desestruturación familiar, de exclusión social ou de pobreza infantil, circunstancias que se xustificarán adecuadamente no correspondente informe social.3. En calquera caso, o límite máximo de copagamento das persoas usuarias será o do 40% da súa capacidade económica. A cota calcúlase mensualmente atendendo ao número de horas efectivamente prestadas. A obriga de pago xurdirá o primeiro día de cada mes natural, agás no caso de alta que será cando se inicie efectivamente a prestación do servizo. No caso de servizos prestados por tempo inferior a un mes completo, o prezo ratéase en función das horas en que se prestou efectivamente o servizo.1. As liquidacións realízanse por meses naturais e o prezo público débese aboar nos primeiros vinte días do me sseguinte.2. As actualizacións e modificacións da capacidade económica dos usuarios de dependencia realízanse consonte o artigo 18 do Decreto da Xunta de Galicia 149/2013, do 5 de setembro.3. As persoas usuarias doutros servizos que conleven copagamento deben presentar en xaneiro de cada ano e máis cando o departamento de servizos sociais llo requira a documentación que xustifique a súa capascidade económica para os efectos de calcular as liquidacións correspondentes. Así mesmo, estarán obrigados a comunicarlle ao Concello calquera alteración da súa renda ou patrimonio que poida afectar ao cálculo das cotas do prezo público. As débedas por impago esíxense polo procedemento de prema de acordo cos artigos 10.1 e 46.3 da Lei reguladora das facendas locais. As infraccións e sancións réxense, no tocante aos pagamentos, pola Lei 58/2003, do 17 de decembro, xeral tributaria e polo Rd 939/2005, do 29 de xullo, que aproba o Regulamento xeral de recadación; e, en canto ao resto das materias, pola Lei 13/2008, do 3 de decembro, de servizos sociais de Galicia. Ao abeiro do artigo 47 da Lei reguladora das facendas locais, a modificación do prezo público e o recoñecemento de exencións previstas no artigo 8 delégase na Xunta de Goberno Local do Concello. Derrógase os acordos reguladores do prezo público pola prestación do servizo de axuda no fogar aprobados con anterioridade. Estas normas entrarán en vigor ao día seguinte da súa publicación no Boletín oficial da provincia da Coruña. Outes 14 de abril do 2014 O Alcalde Asdo. Carlos E. López Crespo